D'acord amb l'article 3.d) de la Llei 1/2001, de 15 de març, de mediació familiar de Catalunya, correspon al Centre de Mediació Familiar de Catalunya la funció d'homologar, a l'efecte de la inscripció de les persones mediadores en els registres corresponents, els estudis, els cursos i la formació específica en matèria de mediació.
L'article 7 de la Llei esmentada estableix que el mediador o la mediadora ha de ser una persona que exerceixi d'advocat, de psicòleg, de treballador social, d'educador social o de pedagog i que estigui col·legiada en el col·legi professional respectiu.
Així mateix, disposa que la condició de mediador o mediadora ha de ser declarada d'acord amb l'experiència professional i la formació específica que s'estableixin per reglament.
Pel que fa a la formació específica, l'article 12.1 del Reglament de la Llei 1/2001, aprovat pel Decret 139/2002, de 14 de maig, estableix que les persones mediadores han de tenir una formació específica impartida pels col·legis professionals o per centres docents universitaris degudament homologada pel Centre de Mediació Familiar de Catalunya consistent en cursos d'una durada mínima de 200 hores i un requisit mínim del 80% d'assistència.
També estableix que aquests cursos han de tenir el contingut que aprovi una ordre de la persona titular del Departament de Justícia, i han d'abastar coneixements juridicoeconòmics, psicosocials i sobre tècniques de mediació i sobre mediació familiar.
Cal destacar que el contingut dels cursos de formació que s'estableix mitjançant aquesta Ordre és l'acordat al conveni de col·laboració signat entre el Departament de Justícia i el col·legis professionals per a la posada en marxa de la mediació familiar a Catalunya, regulada per la Llei 1/2001, de 15 de març, de mediació familiar.
D'altra banda, l'apartat 2 de l'article 12 del Reglament esmentat abans disposa que l'Ordre especificarà les matèries de les quals resten exemptes les persones sol·licitants per raó de la titulació que les habilita per a la professió respectiva.
Finalment, es considera convenient regular el procediment per obtenir l'homologació dels cursos que imparteixin els col·legis professionals i els centres docents universitaris.
Per tot això, i en ús de les atribucions que m'han estat conferides,
Els col·legis professionals enumerats en l'article 7.1 de la Llei de mediació familiar de Catalunya i els centres docents universitaris poden demanar l'homologació de cursos de formació específica de persones mediadores que compleixin els requisits establerts en el Reglament de la Llei 1/2001, de 15 de març, de mediació familiar de Catalunya, i en aquesta Ordre.
Aprovar el contingut dels cursos de formació específica de les persones mediadores, el qual s'incorpora a l'annex d'aquesta Ordre.
Els cursos han de tenir una durada mínima de 200 hores i un requisit mínim d'assistència del 80% del total d'hores de què consti el curs.
Queden exemptes de les matèries que s'especifiquen a l'apartat 1 de l'annex, bloc juridicoeconòmic, les persones col·legiades en el col·legi d'advocats respectiu.
Queden exemptes de les matèries que s'especifiquen a l'apartat 2 de l'annex, bloc psicològic i social, les persones col·legiades en els col·legis de psicòlegs, de diplomats en treball social i assistents socials, d'educadores i educadors socials i de pedagogs.
El col·legi professional o el centre docent universitari ha d'adreçar la sol·licitud d'homologació dels cursos de formació específica de persones mediadores a la persona titular de la direcció del Centre de Mediació Familiar de Catalunya.
A la sol·licitud ha de constar el nom i les dades professionals del director o directora del curs, i l'adreça, el telèfon, el fax i el correu electrònic de la secretaria del curs.
La sol·licitud ha d'anar acompanyada d'una memòria que ha d'incloure les dades següents:
a) Ressenya de la metodologia, si es fan pràctiques o bé s'exposen casos pràctics.
b) Programa del curs on se n'especifiquin els objectius, la durada i el contingut de les matèries.
c) Relació del personal docent, amb l'expressió de les seves dades personals i professionals.
e) Calendari i horari del curs, i localització de les aules on s'impartirà.
La sol·licitud d'homologació s'ha de presentar al registre del Centre de Mediació Familiar de Catalunya (Via Laietana, 4, 2a planta, 08003 Barcelona), als serveis centrals del Departament de Justícia (c.
Pau Claris, 81, planta baixa, 08010 Barcelona), a les delegacions territorials de Girona (c.
Sant Antoni Maria Claret, 17, 43002 Tarragona) i les Terres de l'Ebre (c.
Doctor Ferran, 6-8, 43500 Tortosa), o bé utilitzant qualsevol dels mitjans que autoritza l'article 38.4 de la Llei 30/1992, de 26 de novembre, de règim jurídic de les administracions públiques i del procediment administratiu comú.
L'homologació dels cursos de formació s'atorgarà mitjançant una resolució de la persona titular de la direcció del Centre de Mediació Familiar de Catalunya dictada en el termini màxim dos mesos a comptar des de l'endemà de la presentació de la sol·licitud.
Un cop transcorregut el termini fixat, si no s'ha dictat la resolució corresponent, la sol·licitud s'ha d'entendre estimada.
La resolució en tots els casos ha de ser motivada i pot ser objecte de recurs d'alçada davant la persona titular de la Direcció General de Dret i d'Entitats Jurídiques en el termini d'un mes a comptar des de l'endemà de la seva notificació, d'acord amb els articles 107, 114 i 115 de la Llei 30/1992, de 26 de novembre, de règim jurídic de les administracions públiques i del procediment administratiu comú.
Els col·legis professionals i els centres docents universitaris que hagin obtingut l'homologació dels cursos ho han de fer constar en el títol del programa de formació.
En la informació dels cursos de formació s'ha de fer constar que la condició de mediador o mediadora s'adquireix per la inscripció en el registre de persones mediadores corresponent i s'han d'especificar els requisits que exigeix la normativa corresponent.
Programa de mediació especialitzada
Matrimoni contret entre persones de diferents comunitats autònomes i entre ciutadans espanyols i estrangers.
Forma jurídica de les parelles de fet.
Normativa aplicable segons les comunitats autònomes; normativa aplicable a la parella de fet en la qual un dels membres és estranger.
Separació de béns, guanys i participació.
Règim econòmic de les parelles de fet.
4.1 Les parelles de fet no subjectes a la Llei d'unions estables de parelles.
Contingut: guarda i custòdia dels fills, ús del domicili conjugal, contribució a les càrregues del matrimoni, pensió d'aliments a favor dels fills, liquidació del règim econòmic matrimonial, pensió compensatòria.
El conveni regulador i l'acte de mediació: diferent contingut i diferents efectes jurídics.
Aspectes objecte de pacte al conveni regulador i a l'acte de mediació i aspectes indisposables: qüestions d'ordre públic.
La intervenció del ministeri fiscal.
Processos de separació i divorci i de ruptura de la parella de fet.
Sol·licitud de mesures provisionalíssimes i provisionals, prèvies o simultànies a la demanda.
Procés de separació o divorci de mutu acord.
Procés de separació o divorci contenciós.
Procés de ruptura de la parella de fet.
Recursos contra la interlocutòria de mesures i la sentència definitiva.
La transformació d'un procés de separació i divorci de mutu acord en un procés contenciós.
Conseqüències econòmiques dels processos de separació i divorci i de parella de fet.
Inscripció de l'adjudicació dels béns als diferents registres.
Regulació fiscal de les pensions alimentària i compensatòria.
Les accions penals derivades de la presumpta comissió d'un delicte o falta per algun dels cònjuges o membres de la parella de fet.
Obligació d'aliments entre parents.
Persones obligades i persones beneficiàries.
Cessament del dret d'aliments i de l'obligació.
Persones legitimades per instar l'adopció.
Persones que poden ser adoptades.
Contingut de la tutela: persona tutelada, domicili, representació, nomenament d'administrador, autorització de venda dels béns de la persona tutelada.
El defensor judicial, supòsits en els quals opera.
Autorització judicial i comunicació de l'internament.
Objecte de la mediació, segons la Llei de mediació familiar de la Generalitat de Catalunya.
Deures i drets de la persona mediadora.
La mediació dins el procés judicial.
La persona mediadora designada d'ofici i el dret a la justícia gratuïta.
La mediació en altres supòsits de crisi familiar.
Validesa de l'acte final de mediació.
Diferències entre la mediació, la conciliació i l'arbitratge.
Història i sociologia de la família.
Perspectiva històrica i antropològica.
Perspectiva sociològica i demogràfica.
Història i sociologia de la separació i el divorci.
Les etapes del cicle vital de la família.
El matrimoni i els punts de transició.
Elements per a una anàlisi de les dinàmiques familiars: rols i funcions dins de la família, relacions intergeneracionals, cicles vitals de la parella i disfuncions conjugals i parentals.
Les etapes del desenvolupament humà.
Paper de la família en la infància.
Paper de la família en l'adolescència.
Canvis i transformacions en l'edat adulta.
Paper de la família en l'edat adulta.
Canvis i transformacions en la vellesa.
La fi de la vida laboral i l'ocupació del temps.
Paper de la família en la vellesa.
Conflicte i ruptura de la vida familiar: efectes psicològics i educatius del conflicte en els diferents membres.
Relació entre els tipus de dinàmica familiar i la vivència i l'afrontament dels conflictes.
El divorci com a model de conflicte intrafamiliar.
Repercussions psicològiques, socials i educatives del divorci.
Situacions que requereixen una atenció especial.
Membres de la família amb problemes d'addicció.
Membres de la família amb discapacitats o malalties invalidants.
Membres de la família amb altres situacions de dependència.
Principals situacions susceptibles de mediació.
Bloc de mediació: principis generals de mediació.
El punt de partida de la mediació: el conflicte.
Aspectes positius i negatius del conflicte.
Mètodes de resolució de conflictes: sistemes ADR, negociació, arbitratge, facilitació, conciliació, transacció, mediació.
Concepte, antecedents i evolució.
Característiques de la mediació com a procés de resolució de conflictes.
Els models fonamentals en mediació.
Els àmbits d'aplicació (comunitari, escolar, laboral, etc.).
Origen i evolució de la mediació familiar.
Principis de la mediació familiar.
Objectius de la mediació familiar
Mediació familiar, teràpia familiar, assessorament tècnic psicosocial i pericial judicial: diferències, coincidències i complementaris.
Els límits de la mediació familiar.
Indicacions i contradiccions per a l'ús de la mediació familiar.
Motius per no iniciar o per suspendre el procés mediador.
El conflicte familiar com a punt de partida de la mediació familiar: conjugació dels aspectes legals, psicològics i socials.
Metodologia de la mediació familiar.
Dos elements bàsics en el procés de mediació: la percepció i la comunicació.
Diferències entre informació i comunicació.
Tipus de comunicació: verbal, gestual, gràfica.
4.2 Etapes en el procés de mediació familiar.
Preparació del procés: identificació del problema, informació a les parts i acceptació de la mediació.
Determinació de la percepció del conflicte per cada part.
Clarificació d'interessos i necessitats.
Treball d'opcions i localització d'interessos comuns.
Negociació i establiment d'acords.
4.3 El protocol marc de mediació familiar.
4.4 Els fills en el procés de mediació.
4.5 Tècniques, estratègies i habilitats per mediar.
Tècniques d'anàlisi i abordatge del conflicte.
Tècniques i habilitats per a la comunicació i l'escolta.
Codi deontològic del mediador familiar.
Aplicació pràctica simulada dels continguts dels tres blocs.